钦定古今图书集成/历象汇编/庶征典/第154卷 > 明
## 钦定古今图书集成/历象汇编/庶征典/第154卷 > 明

### 太祖时谣

按《西墅游记》：伪吴尝用黄参军敬夫、蔡参军彦文、叶
参军德新图事。三人皆迂阔书生，不识大计。洪武丁
未春，太祖下江南，三人皆伏诛，其尸风干于旗竿之
首。初，吴中童谣曰：“丞相做事业，专用黄菜叶，一夜西
风来，干瘪。”〈避列切〉于是知《童谣》始验。

### 惠宗时谣

按《明通纪》：燕王谒孝陵，还御奉天殿，即皇帝位。是日，
复周王橚、齐王榑爵土。初，建文中，有道士歌于途曰：
“莫逐燕，逐燕日高飞，高飞上帝畿。”已而忽不见，人莫
能测。至是始验其言云。

### 宪宗时民讹

按《名山藏》：“成化元年三月，扬州人民无故惊疑，皆南
奔。”

王充《论衡》。